ནག་པོ་ཨུ་ཙི་ཊ་ཇི་འཆི་བ་མེད་པའི་ཡོན་པོ་སྲོང་བའི་ཁྲིད་ཡིག་བཀྲ་ཤི་ས་ཞོའི་སྙིང་པོ་ཞེས་བྱ་བ་བཞུགས་སོ།།

ན་མོ་གླུ་རུ་བཛྲ་དྷ་ར་པཱ་དཱ་ཡ།ནག་པོ་འཆི་བ་མེད་པ་དང་།།དབྱེར་མེད་རྗེ་བཙུན་གོང་མ་ལྔ།།གཅིག་བསྡུས་མཁྱེན་བརྩེའི་དབང་པོར་འདུད།།ཡོན་པོ་སྲོང་བའི་ཁྲིད་རིམ་དགོད།།ལམ་སྐོར
ཕྱི་མ་བརྒྱད་ཀྱི་ནང་ཚན་ནག་པོ་ཨུ་ཙི་ཏ་འཆི་བ་མེད་པའི་གདམས་པ་ཡོན་པོ་སྲོང་བའི་ཁྲིད་འཆད་པ་ལ་གཉིས།བརྒྱུད་པ་གང་ལས་བྱུང་བ།དེ་ལས་བརྒྱུད་པའི་གདམ་ས་ངག་དངོས་བཤད་པའོ།།དང་པོ་ནི།བརྟུལ
ཞུགས་སྤྱོད་པའི་སློབ་དཔོན་ཆེན་པོ་ནག་པོ་པ་ཡུལ་ཛ་ལན་དྷ་ར་ནས་སྤྱོད་པ་ལ་གཤེགས་པའི་ལམ་དུ་རྣལ་འབྱོར་མ་རྣམས་སྔོན་ལ་སོང་།སློབ་དཔོན་ཕྱི་ནས་བྱོན་ཏེ་གྲོང་ཁྱེར་ཆེན་པོ་ཞིག་གི་སྲང་ཁར་ཕེབས་པ་ན་མི་འགས
ཕན་ཚུན་གཏམ་གླེང་བ་ལ་གསན་པས།མི་གཅིག་གིས་ཁར་སེང་ཞག་འགའི་གོང་ནས་ཨུ་ཙི་ཏ་འཆི་བ་མེད་པ་བྱ་བ་ནམ་མཁའ་ལ་འགྲོ་བ།རྒས་པ་དང་འཆི་བ་མེད་པ་ཞིག་འདུག་ཟེར།དེ་གང་ན་འདུག་དྲིས་པས།
སྡོད་ས་ངེས་པ་མེད།རེས་ནི་བྲག་ཡ་ཀི་ལ་སྡོད།རེས་ནག་ཆུང་ངུ་མ་ཀཱི་ལའང་སྡོད་ཟེར་ནས་ནགས་ཆུང་ངུ་ཞིག་བསྟན།སློབ་དཔོན་གྱིས་དེར་ཕྱིན་པས།མི་གཅེར་བུ་མདོག་ནག་པ།ལུསས་ཆབ་རས་ལྟ་བུ་ཞིག

བསྒོམ་ཞིང་འདུག་པ་མཐོང་ནས་མ་བརྟག་པར་ཕྱག་འཚལ་ཏེ་བདག་རྗེས་སུ་བཟུང་བ་ཞུ་ཞུས་པས།ངས་ཁྱོད་མི་འདུལ་བས་དེ་ལྟར་མ་བྱེད་གདམས་ངག་མ་ཞུ་བར།དེར་ཁྱོད་ཀྱི་སློབ་དཔོན་སུ་ཡིན
དྲིས་པས།རྡོ་རྗེ་འཆང་གི་སློབ་མ་དབང་ཕྱུག་ཆེན་པོ་ཡིན།ང་དེའི་སློབ་མ་ཨུ་ཙི་ཏ་འཆི་བ་མེད་པ་བྱ་བ་ཡིན་ཟེར།དབང་ཕྱུག་དེ་ད་ལྟ་གང་ན་ཡོད་བྱས་པས།ས་འོག་རིམ་པ་དགུ།རི་རབ་ཀྱི་ཁོང་གསེང་ན་ཨུ་མ།།
དང་སྙོམས་པར་ཞུགས་ནས་ཡོད་ཟེར།ནམ་ཙམ་ལྡང་བྱས་པས།སངས་རྒྱས་སྟོང་རྩ་གཉིས་རྫོགས་པ་དང་ལྡང་ཟེར།འོ་ན་ཁྱོད་ཀྱི་གདམས་ངག་དེ་སངས་རྒྱ་བའི་ལམ་དུ་འདོད་དམ་མི་འདོད་བྱས་པས།སངས
རྒྱ་བའི་ལམ་དུ་འདོད་ཟེར།འོ་ན་ཅིས་ཀྱང་རྗེས་སུ་བཟུང་བར་ཞུ་བྱས་པས།དེ་ལྟར་ན་ངའི་གདམས་ངག་འདི་ལྟར་ཡིན་ནོ།།ཁྲོ་བོའི་གཟུགས་ཀྱིས་རླུང་བཟུང་ན།།སྐྲ་དཀར་གཉེར་མ་རྣམས་སྤངས་ཏེ།།རྒས
དང་འཆི་བ་ལས་གྲོལ་ནས།།ནམ་མཁའ་བཞིན་ཏུ་འཆི་མེད་འགྱུར།།ཅེས་པའི་ཚིགས་བཅད་འདི་གསུངས་སོ།།འདིའི་དོན་ནི་ཡོན་པོ་སྲོང་བའི་གདམས་ངག་ཅེས་བྱ་བ་ཡིན་ཏེ།རྩ་ཡོན་པོ་རོ་རྐྱང་གཉིས།རླུང

ཡོན་པོ་ལྡང་འཇུག་གཉིས།ཐིག་ལེ་ཡོན་པོ་ཁུ་ཟག་གཉིས་རྣམས་ཡིན་ལ།དེ་རྣམས་སྲོང་བ་ནི་དབུ་མར་འཛུད་པ་སྟེ།དེ་ལྟར་རྒུད་པས་རྩེ་རླུང་བྱང་ཆུབ་ཀྱི་སེམས་འཆིང་ནས་སངས་རྒྱས་བགྲོད་པའི་མྱུར་ལམ་མཆོག་ཏུ་འགྱུར་བ་ཡིན་ནོ།།དེའི་བརྒྱུད་པའི་
རིམ་པ་ནི།རྡོ་རྗེ་འཆང་།དབང་ཕྱུག་ཆེན་པོ།ནག་པོ་ཨུ་ཙི་ཏ་འཆི་བ་མེད་པ།ནག་པོ་སྤྱོད་པ་པ།ཤྲཱི་དྷ་ར།ག་ཡ་དྷ་ར།འབྲོག་མི་ལོ་ཙཱ།ཇེ་བཙུན་གོང་མ་ལྔ་སོགས་ནས་རིམ་པར་བརྒྱུད།སྤྲིན་གྲོལ་གྱི་བཀའ་བབས་ཀུན་མཁྱེན་བླ་མ་འཛམ་
དབྱངས་མཁྱེན་བརྩེའི་དབང་པོས་བཀའ་དྲིན་ཏུ་སྩལ་བའོ།།གཉིས་པ་གདམས་ངག་ཉམས་སུ་བླང་བའི་རིམ་པ་ནི།ཐོག་མར་ཉི་མ་འགའ་གས་ལ་སྤྱོད་ལམ་དལ་བར་བསྡད་ལ་བཀུམ་ཉེ་བྱ།དེ་ནས་བསྒོམ་པ་ལ་འཇུག་པའི་ཚེ་སྟན་བདེ་བར་བསྡད་ལ་དཀོན་
མཆོག་གསུམ་ལ་སྐྱབས་སུ་འགྲོ་བ་དང་།བྱང་ཆུབ་ཏུ་སེམས་བསྐྱེད་པ་གཉིས་སྤྱི་ལྟར་བྱ།རྩ་བའི་བླ་མ་སྤྱི་བོར་བསྒོམ།མོས་གུས་དྲག་ཏུ་བྱ་ཞིང་གསོལ་འདེབས་ཀྱི་ཚིག་ལན་གྲངས་མང་དུ་བརྗོད།རང་ཉིད་ཡི་དམ་གང་ལ་བྱེད་པའི་ལྷའི་སྐུར་ལམ་གྱིས་དྲན།།
པར་བྱ།ལུགས་སྲོལ་འདི་དང་བསྟུན་ན།སྐྱབས་ཡུལ་ཐུན་མོང་མ་ཡིན་པ་བླ་མ་དང་གཉིས་སུ་མེད་པའི་ཀྱེ་རྡོ་རྗེའི་དཀྱིལ་འཁོར་གྱི་ལྷ་ཚོགས་མངོན་སུམ་དུ་བཞུགས་པར་གསལ་གདབ།དེའི་ཐུགས་སངས་རྒྱས།གསུང་དམ་ཆོས།སྐུ་དགེ་འདུན་
ཏུ་ཤེས་པར་བྱས་ནས་བྱང་ཆུབ་བར་དུ་སྐྱབས་གནས་ཞུ་བའི་འདུན་པ་དྲག་པོས་སྐྱབས་འགྲོ་ལྔ་བསྐོར་གྱི་ཚིག་བརྗོད།མཐར་སྐྱབས་ཡུལ་འོད་དུ་ཞུ་ནས་རང་ལ་ཐིམ་པས་རང་གི་སྒོ་གསུམ་བླ་མའི་སྐུ་གསུང་ཐུགས་ཀྱི་ངོ་བོར་གྱུར་པར་མོས།ཕ་མར་གྱུར་པའི
རིགས་དྲུག་གི་སེམས་ཅན་ཐམས་ཅད་འཁྲུལ་པའི་དབང་གིས་འཁོར་བ་ན་སྡུག་བསྔལ་ཁོ་ན་ཉམས་སུ་མྱང་བ་སྙིང་རེ་ཇེ།འདི་རྣམས་སྡུག་བསྔལ་ལས་བསྒྲལ་བའི་ཕྱིར་བདག་གིས་ཟུང་འདུག་རྡོ་རྗེ་འཆང་ཆེན་པོའི་གོ་འཕང་ཐོབ་པར་བྱ།དེ་ཉིད་འཐོབ་བྱེད་ཀྱི

ཐབས་ཟབ་མོ་རྡོ་རྗེ་ཐེག་པའི་ལམ་ཉམས་སུ་ལེན་པར་བགྱིའོ་སྙམ་པས།སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ།དེའི་ཆེད་དུ་བདག་གིས་ལམ་ཟབ་མོ་ཉམས་སུ་བླང་བར་བགྱིའོ།།ཞེས་ཡང
ཡང་བརྗོད།རང་གི་སྤྱི་བོར་སེང་ཆེན་བརྒྱད་ཀྱིས་བཏེགས་པའི་རིན་པོ་ཆེའི་ཁྲི་སྣ་ཚོགས་པདྨ་དང་ཉི་ཟླའི་གདན།དེའི་སྟེང་དུ་རྩ་བའི་བླ་མ་ཉིད་རྣམ་པ་རྡོ་རྗེ་འཆང་མཐིང་སྔོན་རྡོ་རྗེ་དྲིལ་བུ་ཐུགས་ཀར་བསྣོལ་ནས་འཛིན་པ།དར་དང་རིན་པོ་ཆེའི་རྒྱན་ཅན་ཞབས་རྡོ
རྗེའི་སྐྱིལ་མོ་ཀྲུང་གིས་བཞུགས་པ་སྐྱབས་གནས་དཀོན་མཆོག་ཀུན་འདུས་ཀྱི་བདག་ཉིད།མཆོག་དང་ཐུན་མོང་གི་དངོས་གྲུབ་མ་ལུས་པའི་འབྱུང་གནས་སུ་ཤེས་པའི་མོས་གུས་དྲག་པོས་གསོལ་འདེབས་ཇི་ལྟར་འོས་པ་དང་།སྤྱི་གཙུག་པདྨ་ཉི་ཟླའི་གདན་
སྟེང་དུ།།དྲིན་ཅན་རྩ་བའི་བླ་མ་རྡོ་རྗེ་འཆང་།།སྐྱབས་གནས་ཀུན་འདུས་ཞབས་ལ་གསོལ་བ་འདེབས།།དབང་དང་དངོས་གྲུབ་ཐམས་ཅད་སྩལ་དུ་གསོལ།།ཅེས་དང་།བླ་མ་སངས་རྒྱས་རིན་པོ་ཆེ་ལ་གསོལ་བ་འདེབས་སོ།།བདག་གི་རྒྱུད་ལ་ཏིང་ངེ་
འཛིན་ཁྱད་པར་ཅན་སྐྱེ་བར་བྱིན་གྱིས་བརླབ་ཏུ་གསོལ།ཅེས་མོས་གུས་དྲག་པོས་ལན་དུ་མར་གསོལ་བ་བཏབ།མཐར་བླ་མ་ཉིད་འོད་ཀྱི་རང་བཞིན་ཏུ་ཞུ་ནས་རང་ལ་ཐིམ་པས་བྱིན་རླབས་ཞུགས།དབང་བཞི་ཐོབ།དྲི་མ་བཞི་དག།ལུས་ངག་ཡིད་
གསུམ་བྱ་བྱེད་དང་བཅས་པ་བླ་མ་སྐུ་བཞིའི་བདག་ཉིད་དུ་གྱུར་པར་མོས་ལ་གསལ་སྟོང་འཛིན་མེད་ཀྱི་ངང་དུ་བཞག།ལྷའི་རྣལ་འབྱོར་དྲན་པ་ནི།ཧཱུྃ་ཞེས་བརྗོད་པས་གནས་ཁང་སྲུང་བའི་འཁོར་ལོར་གྱུར།ཡང་ཧཱུྃ་བརྗོད་པས་དེའི་ནང་དུ་གཞལ་ཡས་ཁང
ལམ་གྱིས་གསལ།ཡང་ཧཱུྃ་བརྗོད་པས་དེའི་དབུས་སུ་པདྨ་ཉི་མ་བདུད་བཞི་བརྩེགས་པའི་གདན་ལ།བདག་ཉིད་བཅོམ་ལྡན་འདས་ཀྱེ་རྡོ་རྗེ་མཐིང་སྔོན་ཞལ་གཅིག་ཕྱག་གཉིས་ཀྱིས་གཡས་རྡོ་རྗེ་དང་གཡོན་ཐོད་པ་བསྣམས་པ།གྲུ་མོ་ན་བདག་མེད་མའི་

ངོ་བོ་ཁ་ཊྭཱཾ་ག་ལ་འཁྲུད་པ།བདེ་སྟོང་གཉིས་སུ་མེད་པའི་ངོ་བོར་བཞུགས་པའི་གནས་གསུམ་དུ་སངས་རྒྱས་ཐམས་ཅད་ཀྱི་རྡོ་རྗེ་གསུམ་གྱི་རང་བཞིན་འབྲུ་གསུམ་དཀར་དམར་མཐིང་གསུམ་གྱིས་མཚན་པར་གསལ་གདབ་ལ།ཨོཾ་ཨཱརྠ་ཧཱུྃ་ཕན་གསུམ་བརྗོད་
པ་ནི་སྔོན་དུ་འགྲོ་བའོ།།དེ་ནས་དངོས་གཞི་རྩ་བ་ལས།ཁྲོ་བོའི་གཟུགས་ཀྱིས་རླུང་བཟུང་ན།།ཞེས་གསུངས་པའི་དོན།ལུས་གནད་སྐྱིལ་ཀྲུང་ལེགས་པར་བཅའ།ལག་པ་གཉིས་རྡོ་རྗེ་ཁུ་ཚུར་བཅངས་ལ།པུས་མོ་གཉིས་ཀྱི་སྟེང་དུ་བཞག།
མིག་གཉིས་མི་འཛུམ་པར་གྱེན་ལ་ལྡོག།ལྕེ་ཡ་རྐན་ལ་སྦྱར།སོ་རྣམས་བསྒྲིགས་ལ་ཁ་བསྐྲད།དེ་ནས་སྟེང་རླུང་རྔུབས།འོག་རླུང་འཐེན།ལྟེ་འོག་ཏུ་ཁ་སྦྱར།ལྟོ་བ་ཚིགས་པ་ལ་གཅེར།ལག་པ་གཉིས་པུས་མོའི་སྟེང་ནས་ཡར་ལ་རིམ་གྱིས
གྲུ་མོ་པུས་མོར་སླེབ་པར་ཤུགས་བསྐྱེད་ལ་བཏང་།ལུས་ཐམས་ཅད་བསྒྲིམས་ཏེ་ཤུགས་དྲག་པོས་ཉ་སུལ་ཐོན་པ་ཙམ་དུ་བྱས་པས་རླུང་ཐམས་ཅད་འཆིང་བར་འགྱུར།དེ་ལྟར་ལན་ཉི་ཤུ་རྩ་གཅིག་ཙམ་རེ་བྱ།དེ་ནས་སྦྱོར་བ་ཀློད་ལ་སེམས་གསལ་སྟོང་ངོས་
བཟུང་ལ་བཞག།ཡང་སྔ་མ་བཞིན་རྩོལ་བ་དྲག་ཏུ་བྱ།ལན་ཉེར་གཅིག་སོང་ནས་ཀློད་ལ་བཞག་པ་དང་སྤེལ་མར་བྱས་ཏེ་ཐུན་གྲངས་དང་ཐུན་ཆོད་མེད་པར་ཇི་ཙམ་ནུས་པར་བསྒྱུར་ནས་འབད་དོ།།དེ་ལྟ་བུའི་འཁྲུལ་འཁོར་དྲག་ཏུ་སྦྱོང་བའི་ཚེ་སྙིང་ཚ་ལ་མ་ལམ
པ་དང་།མགོ་ནག་སྙམ་བྱེད་པ་བྱུང་ནས་སྦྱོར་བ་ཀློད།དེས་མ་ཞི་ནའོ་དོད་འབོད་པ་དང་ཁ་ཟས་ཟོས་པས་ཞི་བར་འགྱུར་རོ།།ཇི་ཙམ་ན་ལུས་ཀྱི་འཕྲུལ་འཁོར་བྱས་མ་ཐག་ཏུ་གསལ་སྟོང་གི་ཏིང་ངེ་འཛིན་ཏུ་ངང་གིས་འགྲོ་བ་བྱུང་ན་འཁྲུལ་འཁོར་མཐར་ཕྱིན་པ་
ཡིན་པས་དེ་བརྟན་པར་བྱ་བའི་ཕྱིར་འཁྲུལ་འཁོར་གྱི་ཁ་བསྒྱུར་ལ་བསླབ་པ་ནི།ལག་པ་གཡོན་རྡོ་རྗེ་ཁུ་ཚུར་སྙིང་གར་བཞག།གཡས་རྡོ་རྗེ་ཁུ་ཚུར་ནམ་མཁའ་ལ་འཕྱར།རླུང་སྔར་བཞིན་ཁ་སྦྱར་ལ་བཟུང་ཞིང་ལུས་སྔར་བཞིན་བསྒྲིམ།ཡང་དེ་

ལས་གོ་ལྡོག་སྟེ་ལག་གཡས་རྡོ་རྗེ་ཁུ་ཚུར་སྙིང་གར་བཞག།གཡོན་རྡོ་རྗེ་ཁུ་ཚུར་ནམ་མཁའ་ལ་ཕྱར།རླུང་དང་ལུས་བསྒྲིམ་པ་སྔར་བཞིན་བྱས་ལ་སྤྱོད་།ཡང་ལག་པ་གཡས་གཡོན་གཉིས་ཀྱིས་གཞུ་འགེངས་པའི་ཚུལ་བྱས
ལ་སྔ་མ་བཞིན་ཏུ་སྦྱོང་།ཡང་ལག་པ་གཉིས་ནམ་མཁའ་ལ་ཕྱར་ཏེ་རླུང་དང་ལུས་བསྒྲིམས་ལ་སྔར་བཞིན་བྱས་ལ་བསྒོམ།ཡང་ལག་གཉིས་རྡོ་རྗེ་ཁུ་ཚུར་སྙིང་གར་བསྣོལ་ཏེ་བཅིངས་ལ་རླུང་ཁ་སྦྱོར་བཟུང་།ལུས་བསྒྲིམ་ལ་བསྒོམ།དེ་དགྲ་རྣམས་ཀྱི
པཔར་དུའང་སྦྱོར་བ་ཀློད་ལ་གསལ་སྟོང་དུ་འཇོག་པ་རེས་མོས་བྱ།དེ་ལྟར་འཁྲུལ་འཁོར་དེ་དག་གང་བཅིངས་ཀྱང་བརྗོད་བྲལ་གྱི་ཏིང་ངེ་འཛིན་རྒྱུད་ལ་རང་ཤུགས་ཀྱིས་སྐྱེས་ན་མཐར་ཕྱིན་པའི་ཚད་ཡིན་ནོ།།འདི་དག་རྒྱུན་རིང་དུ་བསྒོམས་པས་སྐྲ་དཀར་དང་གཉེར
མ་སྤང་བར་འགྱུར་ཞིང་གལ་སྲིད་དེ་དག་བྱུང་ན་གང་བྱུང་སར་མཆིལ་མ་བྱུགས་ལ་མ་ཉེ།དེས་སྐྲ་དཀར་དང་གཉེར་མ་མེད་པར་འགྱུར་རོ།།དེ་དག་མཐར་ཕྱིན་པར་གྱུར་པ་ན་ཟས་ལ་གཙང་དམེ་མེད་པར་སྤྱོད་པ་སོགས་ཀུན་འདར་གྱི་སྤྱོད་པ་ལ་རིམ་གྱིས་བསླབས
པས་མངོན་པར་ཤེས་པ་ལྔ་དང་།ནམ་མཁའ་ལ་འགྲོ་བ་དང་།འཆི་བ་མེད་པར་འགྲུབ།དེའི་ཚེ་ཀུན་ཏུ་བཟང་པོའི་སྤྱོད་པས་བོག་སམ་མཐར་བྱུང་བས་ས་རྣམ་རིམ་པར་བགྲོད་ནས་སངས་རྒྱས་ཀྱི་ས་མཆོག་མངོན་ཏུ་བྱེད་པར་འགྱུར་རོ།།འདིའི་སྐབས་སུ་འབྱུང་བ
ལུས་འཁྲུགས་ཀྱི་གེགས་དང་ཏིང་ངེ་འཛིན་སེམས་ཀྱི་བར་ཆད་རྣམས་ནི་རང་ཞི་བར་འགྱུར་བས་གེགས་སེལ་ཟུར་དུ་མི་དགོས་ལ།ཕྱི་རོལ་བདུད་བཞིའི་བར་ཆད་བྱུང་ན།ངག་ཏུ་ཧཱུྃ་ཞེས་བརྗོད་ཅིང་བརྟུལ་ཞུགས་ཀྱི་སྤྱོད་པ་ཅི་རིགས་པ་སྤྱད་པས་རང་ཞི་བར་
འགྱུར་རོ།།དེ་ལ་འབྲས་བུ་སྐུ་གསུམ་ཡན་ལག་བདུན་ལྡན་ཏུ་ཐོབ་པར་འགྱུར་ཏེ།ཆོས་སུ་ནི་ངོ་བོ་ཉིད་མེད་པའི་ཡན་ལག་དང་ལྡན་པའོ།།ལོངས་སྤྱོད་རྫོགས་པའི་སྐུ་ནི་ཁ་སྦྱོར་དང་།བདེ་བ་ཆེན་པོ་དང་།ལོངས་སྤྱོད་རྫོགས་པ་གསུམ་དང་ལྡན་

འོ།།སྤྲུལ་པའི་སྐུ་ནི།སྙིང་རྗེ་ཆེན་པོ།རྒྱུན་མི་འཆད་པ།འགོག་པ་མེད་པ་གསུམ་དང་ལྡན་པ་སྟེ་དེ་ལྟར་རང་དོན་ཆོས་ཀྱི་སྐུ་མངོན་དུ་གྱུར་ནས།གཞན་དོན་གཟུགས་ཀྱི་སྐུ་ལོངས་སྤྱོད་རྫོགས་པའི་སྐུ་དང་།སྤྲུལ་པའི་སྐུ་རྣམ་པ་གཉིས་ཀྱིས
འཁོར་བ་ཇི་སྲིད་དུ་གཞན་དོན་རྒྱུན་མི་འཆད་པར་འབྱུང་བར་འགྱུར་རོ།།བློ་གྲོས་གསེར་གྱི་ཡོལ་གོ་རཱ།།གདམས་ཟབ་བདུད་རྩིའི་བཅུད་འཁྱིལ་བ།།མཐའ་ཡས་སྐྱེ་རྒུའི་གདུང་སེལ་སྡད།།ཟེགས་མ་ཙམ་ཞིག་འདིར་སྤོས་སོ།།ཨུ་ཙི་ཏ་འརྩི་བ་
མེད་པའི་གདམས་ངག་རྩ་རླུང་ཐིག་ལེ་ཡོན་པོ་སྲོང་བའི་ཁྲིད་ཀྱི་ལེ་ཚན་འདིའང་ཀུན་མཁྱེན་བླ་མ་རིན་པོ་ཆེའི་བཀའ་བཞིན་བློ་གྲོས་མཐའ་ཡས་ཀྱིས་བགྱིས་པ་དགེ་ལེགས་འཕེལ།།